रेडमी ने पेश की 300W फास्ट चार्जिंग टेकनीक, 5 मिनिट में बैटरी हो जाएगी फुल चार्ज
Mobile Industry Biggest Event (MWC-2023) - मोबाइल इंडस्ट्री का सबसे बड़ा इवेंट 'मोबाइल वर्ल्ड कांग्रेस' स्पेन के बार्सिलोना शहर में शुरू हो चुका है। इवेंट 2 मार्च तक चलेगा। इसमें दुनिया की 200 से ज्यादा कंपनियां अपने लेटेस्ट प्रोडक्ट और टेक्नोलॉजी ग्लोबल लेवल पर पेश कर रही हैं
मोबाइल इंडस्ट्री का सबसे बड़ा इवेंट 'मोबाइल वर्ल्ड कांग्रेस' स्पेन के बार्सिलोना शहर में शुरू हो चुका है। इवेंट 2 मार्च तक चलेगा। इसमें दुनिया की 200 से ज्यादा कंपनियां अपने लेटेस्ट प्रोडक्ट और टेक्नोलॉजी ग्लोबल लेवल पर पेश कर रही हैं। MWC की वेबसाइट के मुताबिक इस साल इवेंट में करीब 80 हजार से ज्यादा लोग शामिल होंगे।
मोबाइल वर्ल्ड कांग्रेस में नई टेक्नोलॉजी के साथ एक से बढ़कर एक डिवाइस और गैजेट्स पेश किए जा रहे हैं। इनमें रोलेबल स्क्रीन वाले मोबाइल फोन और लेपटॉप, रोबोट पेश किए गए हैं। यहां हम आपको बता रहे हैं इवेंट में शामिल हुए कुछ अनोखे गेजेट्स...
भारत ने जीता गवर्नमेंट लीडरशिप अवॉर्ड
मोबाइल वर्ल्ड कांग्रेस इवेंट के दौरान मंगलवार को GSM एसोसिएशन ने भारत को गवर्नमेंट लीडरशिप अवॉर्ड से सम्मानित किया है। यह अवॉर्ड भारत को टेलीकॉम सेक्टर को बढ़ावा देने के लिए किए कामों के लिए मिला है। GSMA टेलीकॉम इकोसिस्टम में 750 से अधिक मोबाइल ऑपरेटरों और 400 कंपनियों को लीड करता है और हर साल एक देश को यह सम्मान देता है।
इलेक्ट्रॉनिक्स और आईटी मंत्रालय के अनुसार राइट ऑफ वे की परमिशन के लिए जहां 230 दिन से ज्यादा लगते थे, अब 8 दिन में स्वीकृति मिल जाती है। 85% से अधिक मोबाइल टावर क्लीयरेंस अब मिल जाती है।
दुनिया की सबसे तेज मोबाइल चार्जिंग टेक्नोलॉजी
रेडमी ने 300 वॉट अल्ट्रा-फास्ट चार्जिंग टेक्नोलॉजी को आधिकारिक तौर पर अनाउंस किया है। यह किसी भी मोबाइल कंपनी की सबसे फास्ट चार्जिंग टेकनीक है। रेडमी ने माइक्रो ब्लागिंग साइट वेईबो के जरिए इस टेक्नोलॉजी की घोषणा की। कंपनी ने वीडियो शेयर कर दिखाया कि यह चार्जिंग 5 मिनिट में फोन को 100% चार्ज कर देती है।
इसके लिए रेडमी नोट 12 डिस्कवरी (एक्सप्लोर एडिशन) को चार्ज किया गया। इसमें 4100 mAh की बैटरी दी गई है जिसे पूरी तरह से ड्रेन करने के बाद चार्ज पर लगाया था। वहीं फोन की बैटरी को 0 से 50 प्रतिशत होने में 2 मिनिट 11 सेकेंड का समय लगा। रेडमी ने फिलहाल इस फास्ट चार्जिंग टेकनीक से जुड़ी कोई भी जानकारी नहीं बताई है।
लेनोवो और मोटोरोला ने रोलेबल स्क्रीन वाले स्मार्टफोन और लेपटॉप पेश किए।
ऑनर मैजिक 5 सीरीज
टेक कंपनी ऑनर ने अपनी नई स्मार्टफोन सीरीज ऑनर मैजिक 5 को लॉन्च किया है। इस सीरीज में ऑनर मैजिक 5 और ऑनर मैजिक 5 प्रो स्मार्टफोन शामिल हैं। ऑनर मैजिक 5 सीरीज के दोनों स्मार्टफोन के साथ स्नैपड्रैगन 8 जेन 2 प्रोसेसर का सपोर्ट दिया गया है। दावा किया जा रहा है कि ऑनर मैजिक 5 प्रो ग्लोबल रेंकिंग में पहले नंबर पर है।
कंपनी ने ऑनर मैजिक Vs को भी अनवील किया, जो चीन के बाहर डेब्यू करने वाला पहला फोल्डेबल फ्लैगशिप फोन है।
